**Αιμιλία Τζίβα**

Γεννήθηκε και μεγάλωσε στο Ηράκλειο Αττικής ενώ τα μαθητικά της χρόνια ήταν στο 5οΔημοτικό, 5ο Γυμνάσιο και 2ο Λύκειο.

Εργάζεται στην **Alpha Bank**, στον τομέα χρηματοδοτήσεων Μικρών Επιχειρήσεων. Είναι παντρεμένη με τον Δημήτρη Τσουκαλά και μητέρα τριών παιδιών: του Βασίλη, του Άγγελου και του Αλέξανδρου.

Στα νεανικά της χρόνια υπήρξε αθλήτρια στίβου στον Πανελλήνιο Γυμναστικό Σύλλογο και στην ΑΕΚ.

**🎓 Σπουδές**

* Πτυχιούχος Πληροφορικής, με διατριβή στη Νανορομποτική και το Swarm Intelligence.
* Πτυχιούχος Δημοσιογραφίας, στο «Εργαστήρι Επαγγελματικής Δημοσιογραφίας».
* Μεταπτυχιακό με διάκριση από το Οικονομικό Πανεπιστήμιο Αθηνών, στο πρόγραμμα «Marketing και Επικοινωνία με Νέες Τεχνολογίες».
* Μεταπτυχιακό στο Πανεπιστήμιο Λευκωσίας, στη σχολή Τραπεζικής, Οικονομικών & Χρηματοοικονομικών.

**💼 Κοινωνική Δράση**

Από νεαρή ηλικία ανέπτυξε έντονη πολιτική και κοινωνική δράση, με συμμετοχή σε συλλογικά και θεσμικά όργανα. Μεταξύ άλλων υπήρξε:

* Υποψήφια Βουλεύτρια Βόρειου Τομέα Αθηνών
* Μέλος της Διοίκησης της ΟΤΟΕ και Γραμματέας Νέων.
* Μέλος της Διοίκησης του Εργατικού Κέντρου Αθήνας (ΕΚΑ).
* Μέλος της Παγκόσμιας Εκτελεστικής Επιτροπής της UNI Europa Finance, εκπροσωπώντας 18 εκατομμύρια εργαζόμενους στην Ευρώπη.

Έχει συμμετάσχει σε πλήθος εγχώριων και διεθνών συνεδρίων, υπερασπίζοντας ανθρώπινα και εργασιακά δικαιώματα με ουσιαστικές παρεμβάσεις σε θέματα, ισότητας, νεολαίας, οικονομίας, νέων τεχνολογιών, περιβάλλοντος.

**🏛️ Αυτοδιοικητική Πορεία**

* Εκλεγμένη στη Διοίκηση της Περιφέρειας Αττικής και μέλος της Οικονομικής Επιτροπής.
* Υποψήφια Δήμαρχος Ηρακλείου Αττικής το 2019.
* Αντιπρόεδρος του Δημοτικού Συμβουλίου
* Αντιδήμαρχος Ψηφιακής Πολιτικής, Ηλεκτρονικής Διακυβέρνησης και Ευρωπαϊκών Προγραμμάτων

Πιστεύει ότι ένας άλλος κόσμος είναι εφικτός και οραματίζεται μια έξυπνη, σύγχρονη, και φιλική προς το περιβάλλον πόλη, με εναλλακτικούς τρόπους μετακίνησης όπως ποδήλατα, πατίνια, δημόσιες συγκοινωνίες και ψηφιακά εργαλεία, που θα οδηγήσουν σε μια πράσινη, βιώσιμη, προσβάσιμη και ανθρώπινη ζωή για τα παιδιά και τους νέους ανθρώπους.